## dachser_inteligent_logistics

Tlačová správa V Bratislave, 14. 11. 2019

**Spoločnosť DACHSER Air & Sea Logistics bola certifikovaná pre odbavovanie farmaceutického tovaru na troch kontinentoch**

**Atlanta sa stala ďalšou pobočkou spoločnosti DACHSER, ktorá získala certifikáciu CEIV Pharma od IATA.**

**Po Frankfurte, Bombaji a Hyderabade sa Atlanta stala štvrtou pobočkou DACHSERu, ktorá za uplynulých desať mesiacov získala certifikáciu, vďaka ktorej môže spoločnosť ďalej rozvíjať sieť služieb pre zákazníkov v oblasti biomedicíny, biotechnológii a zdravotnej starostlivosti.**

Certifikácia pobočky v Atlante v Spojených štátoch je ďalším mílnikom v rozvoji riešení pre oblasť biológie a zdravotnej starostlivosti v rámci globálnej siete DACHSERu. Koncom roka 2018 dostal DACHSER od IATA certifikáciu CEIV Pharma (Center of Excellence for Independent Validators in Pharmaceutical Logistics) pre svoju pobočku na frankfurtskom letisku, následne ju v polovici roka 2019 získal pre indické pobočky v Bombaji a Hyderabade.

“Naše pobočky v Nemecku, Indii a v Spojených štátoch nám umožňujú poskytovať služby zákazníkom v oblasti biológie a zdravotníctva v kľúčových regiónoch sveta. Táto certifikácia dokazuje, že napĺňame najvyššie štandardy služieb a kvality prostredníctvom zjednotených procesov a slušnej siete pobočiek. Naši zákazníci zasa profitujú z bezpečných, kompatibilných a efektívnych služieb nákladnej leteckej prepravy,” komentoval Timo Stroh, Head of Global Air Freight at DACHSER.

Certifikácia IATA ako priemyselný štandard, zahŕňa špecifické požiadavky dopravcov farmaceutických produktov s ohľadom na bezpečnosť, kompatibilitu a efektívnosť služieb nákladnej leteckej prepravy.

**DACHSER spĺňa a prekračuje medzinárodné normy a smernice**

Certifikácia CEIV Pharma potvrdzuje, že zaobchádzanie spoločnosti s farmaceutickými výrobkami spĺňa a dokonca prekračuje medzinárodné štandardy a smernice. Patria k nim smernice Európskej únie a Svetovej zdravotníckej organizácie (Good Distribution Pracices, GDP), štandardy Spojených štátov (Pharmacopeia standards) a pravidlá pre kontrolovanie teploty od IATA. Certifikačný proces vyžadoval interné a externé školenia, preskúmanie postupov zaobchádzania s biologickým a zdravotníckym tovarom pri regulovanej teplote a rozsiahle zhodnotenie týchto komplexných procesov dvoma rôznymi nezávislými audítormi.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk